﻿ OSCAR 2018: kik voltak a legstílusosabb férfiak? - Bihari Ádám
A Tűnj el! – a tavalyi év egyik legeredetibb alkotása volt, számos jelölést kapott a film és maga Daniel Kaluuya is, igaz most még Oscar-díj nélkül maradt, de ő volt az egyik legjobban öltözött sztár, aki egy aranybarna bársony Brunello Cucinelli dinner jacketben (amikor más a zakó és a nadrág anyaga) tette emlékezetessé megjelenését a bevonulásakor.
A friss Oscar-díjas forgatókönyvíró (Get Out), aki nem mellesleg rendezte és a producere is volt a tavalyi év egyik legkiemelkedőbb alkotásának, nálam ő volt a befutó, ami a megjelenést illeti . Fehér-fekete Calvin Klein dinner jacketben jelent meg. Daniel Craig ikonikus James Bond outfittjét megidézve.
Mr. Oscar, ahogy tavaly, úgy idén is makulátlan eleganciával képviselte az este presztízsét Tom Fordban, többször is átöltözve az est folyamán, de ezt mindig tökéletes és kifinomult stílusbiztonsággal tette.
Fiatal kora ellenére, a régi időket idéző klasszikus, méregzöld bársony Tom Ford dinner jacketben jelent meg, ami egy igazán stílusos gondolat volt a részéről. Külön piros pont jár a kézzel kötött csokornyakkendőért.